
54 DR.30.8.2006 

 

 

Dato' Haji Mat Yasir bin Haji Ikhsan [Sabak Bernam]: Saya yang 
menurut perintah, terima kasih. 

Tuan Pengerusi [Datuk Lim Si Cheng]: Majlis bersidang semula sebagai 
Majlis Mesyuarat.  

[Timbalan Yang  di-Pertua (Datuk Lim Si Cheng) mempengerusikan 
Mesyuarat] 

Timbalan Yang di-Pertua [Datuk Lim Si Cheng]: Ahli-ahli Yang 
Berhormat, saya tangguhkan mesyuarat ini sehingga jam 2.30 petang. 

Mesyuarat ditempohkan pada pukul 1.00 petang. 

Mesyuarat disambung semula pada pukul 2.30 petang. 

Majlis  bersiang dalam Jawatankuasa. 

[Timbalan Yang  di-Pertua (Datuk Dr. Yusof bin Yacob) 
mempengerusikan Jawatankuasa] 

Tuan Pengerusi [Datuk Dr. Yusof bin Yacob]: Yang Berhormat bagi 
Sabak Bernam sambung ucapan, Yang Berhormat tidak payahlah panjang-
panjang Yang Berhormat.  Sila Yang Berhormat. 

2.33 ptg. 

Dato' Haji Mat Yasir bin Haji Ikhsan [Sabak Bernam]: Terima kasih 
Tuan Pengerusi dan Ahli Dewan yang mulia sekalian.  

Saya ingin turut mengambil bahagian dalam perbahasan Maksud B.26 
Kementerian Pembangunan Usahawan dan Koperasi ini kerana kepentingannya. 
Peruntukan RM300 juta untuk pertambahan bagi pelajar-pelajar baru itu adalah 
sangat dialu-alukan. Sungguhpun demikian, Sabak Bernam ingin mendapat 
penjelasan daripada pihak kementerian, tentang apa yang disebutkan oleh Yang 
Berhormat bagi Kuala Terengganu tadi, bidang-bidang yang utama yang penting 
dan juga institusi manakah sebenarnya yang akan dipilih untuk menghantar 
pelajar-pelajar kita ini menuntut ilmu dan mendapatkan kemahiran, itu satu. 

Sabak Bernam menganggap perkara ini sangat kritikal kerana, dalam 
konteks IPT, kita tidak begitu gusar tentang rating universiti ataupun IPT. Yang kita 
lebih utamakan ialah tentang kerjaya selepas seseorang itu keluar dari universiti 
dan ini nampaknya menjadi masalah. Saya ingin bertanya dari kementerian ini 
tentang pelajar-pelajar tajaan MARA, ada atau tidak dilaksanakan traces study di 
mana bekas graduan itu dikesan di mana mereka khususnya yang belum 
mendapat pekerjaan sehingga sekarang ini dalam bidang apa dan di mana 
mereka sekarang. Sehubungan ini kita juga ingin bertanya apakah pihak 
kementerian ini juga mengadakan satu bentuk kerjasama dengan Kementerian 
Sumber Manusia yang melaksanakan satu program lepasan siswazah yang tidak 
mendapat pekerjaan ini. 

Perkara yang kedua ialah peruntukan ini ingin dicadangkan supaya 
dilaksanakan bersama dengan institusi pengajian tinggi bumiputera yang terpilih 
yang jelas tentang pengajian mereka dan kemudian kerjaya selepas pengajian itu. 
Contohnya macam di peringkat negeri, di Negeri Selangor umpamanya seperti 
UNISEL, Universiti Industri Selangor dan begitu juga dengan Kolej INPENS.  

 



Dato' Haji Mat Yasir bin Haji Ikhsan [Sabak Bernam]: Saya yang menurut perintah, terima kasih. Tuan Pengerusi [Datuk Lim Si Cheng]: Majlis bersidang semula sebagai Majlis Mesyuarat. [Timbalan Yang di-Pertua (Datuk Lim Si Cheng) mempengerusikan Mesyuarat]. Timbalan Yang di-Pertua [Datuk Lim Si Cheng]: Ahli-ahli Yang Berhormat, saya tangguhkan mesyuarat ini sehingga jam 2.30 petang. Mesyuarat ditempohkan pada pukul 1.00 petang. Mesyuarat disambung semula pada pukul 2.30 petang. Majlis bersiang dalam Jawatankuasa. [Timbalan Yang di-Pertua (Datuk Dr. Yusof bin Yacob) mempengerusikan Jawatankuasa]. Tuan Pengerusi [Datuk Dr. Yusof bin Yacob]: Yang Berhormat bagi Sabak Bernam sambung ucapan, Yang Berhormat tidak payahlah panjang- panjang Yang Berhormat. Sila Yang Berhormat. 2.33 ptg. Dato' Haji Mat Yasir bin Haji Ikhsan [Sabak Bernam]: Terima kasih Tuan Pengerusi dan Ahli Dewan yang mulia sekalian. Saya ingin turut mengambil bahagian dalam perbahasan Maksud B.26 Kementerian Pembangunan Usahawan dan Koperasi ini kerana kepentingannya. Peruntukan RM300 juta untuk pertambahan bagi pelajar-pelajar baru itu adalah sangat dialu-alukan. Sungguhpun demikian, Sabak Bernam ingin mendapat penjelasan daripada pihak kementerian, tentang apa yang disebutkan oleh Yang Berhormat bagi Kuala Terengganu tadi, bidang-bidang yang utama yang penting dan juga institusi manakah sebenarnya yang akan dipilih untuk menghantar pelajar-pelajar kita ini menuntut ilmu dan mendapatkan kemahiran, itu satu. Sabak Bernam menganggap perkara ini sangat kritikal kerana, dalam konteks IPT, kita tidak begitu gusar tentang rating universiti ataupun IPT. Yang kita lebih utamakan ialah tentang kerjaya selepas seseorang itu keluar dari universiti dan ini nampaknya menjadi masalah. Saya ingin bertanya dari kementerian ini tentang pelajar-pelajar tajaan MARA, ada atau tidak dilaksanakan traces study di mana bekas graduan itu dikesan di mana mereka khususnya yang belum mendapat pekerjaan sehingga sekarang ini dalam bidang apa dan di mana mereka sekarang. Sehubungan ini kita juga ingin bertanya apakah pihak kementerian ini juga mengadakan satu bentuk kerjasama dengan Kementerian Sumber Manusia yang melaksanakan satu program lepasan siswazah yang tidak mendapat pekerjaan ini. Perkara yang kedua ialah peruntukan ini ingin dicadangkan supaya dilaksanakan bersama dengan institusi pengajian tinggi bumiputera yang terpilih yang jelas tentang pengajian mereka dan kemudian kerjaya selepas pengajian itu. Contohnya macam di peringkat negeri, di Negeri Selangor umpamanya seperti UNISEL, Universiti Industri Selangor dan begitu juga dengan Kolej INPENS.